《送按察使周志新之浙江》
两汉·王褒

钱塘古雄藩，川陆走四方。第宅富而丽，士庶材且良。

戎卫夹郡富，簿书垂箧筐。翼翼风纪重，独立振宏纲。

夫子南海彦，早登君子堂。金石棘寺评，冠冕柏台行。

绣衣明旭日，玉节严秋霜。仪表动朝著，丹凤鸣高冈。

滇池万里道，揽辔夷獠乡。坐见岁月间，化弦日以张。

再莅东南政，才高行弥臧。致远识骐骥，蟠根别干将。

郁郁吴山秀，汤汤秀水长。令闻与之俱，千载期不忘。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。